Stephen Bowen

Stephen Gerard Bowen (sündinud 13. veebruaril 1964) on Ameerika Ühendriikide mereväelane ja NASA astronaut. Ta on teine kosmoses käinud allveelaevnik ning ta on osalenud kolmel Space Shuttle'i missioonil Rahvusvahelisse kosmosejaama. Boweni esimene missioon oli STS-126, mis toimus novembris 2008 ja teine STS-132, mis toimus mais 2010.

Märtsis 2011 määrati Bowen missioonile STS-133, mis oli kosmosesüstik Discovery viimane lend. Kuna ta oli eelnevalt osalenud missioonil STS-132, sai Bowenist esimene ja ainus astronaut, kes on osalenud kahel järjestikusel Space Shuttle'i missioonil. Esialgu pidi missioonil osalema Timothy Kopra, kuid ta sai umbes kuu aega enne starti jalgrattaõnnetuses vigastada. 

Bowen on avakosmoses käinud 7 korda ja viibinud seal kokku 47 tundi ja 18 minutit.

Viited

Ameerika Ühendriikide astronaudid
Sündinud 1964